**Uradni list, št. 109/2024 z dne 20.12.2024**

**3551. Uredba o spremembah in dopolnitvah Uredbe o pravilih pogojenosti, stran 12676.**

|  |  |
| --- | --- |
|  |  |

Na podlagi 10. in 11.a člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2 in 18/23 in 78/23) Vlada Republike Slovenije izdaja

**U R E D B O**

**o spremembah in dopolnitvah Uredbe o pravilih pogojenosti**

**[1. člen](https://www.uradni-list.si/glasilo-uradni-list-rs/vsebina/2024-01-3551/" \l "1.%C2%A0%C4%8Dlen)**

V Uredbi o pravilih pogojenosti (Uradni list RS, št. 2/24 in 30/24) se v 1. členu prva, druga in tretja alineja spremenijo tako, da se glasijo:

»– Uredbe (EU) 2021/2115 Evropskega parlamenta in Sveta z dne 2. decembra 2021 o določitvi pravil o podpori za strateške načrte, ki jih pripravijo države članice v okviru skupne kmetijske politike (strateški načrti SKP) in se financirajo iz Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP), ter o razveljavitvi uredb (EU) št. 1305/2013 in (EU) št. 1307/2013 (UL L št. 435 z dne 6. 12. 2021, str. 1), zadnjič spremenjene z Uredbo (EU) 2024/1468 Evropskega Parlamenta in Sveta z dne 14. maja 2024 o spremembi uredb (EU) 2021/2115 in (EU) 2021/2116 v zvezi s standardi za dobre kmetijske in okoljske pogoje, shemami za podnebje, okolje in dobrobit živali, spremembami strateških načrtov SKP, pregledom strateških načrtov SKP ter izvzetji iz kontrol in sankcij (UL L št. 2024/1468 z dne 24. 5. 2024), (v nadaljnjem besedilu: Uredba 2021/2115/EU);

– Uredbe (EU) 2021/2116 Evropskega parlamenta in Sveta z dne 2. decembra 2021 o financiranju, upravljanju in spremljanju skupne kmetijske politike ter razveljavitvi Uredbe (EU) št. 1306/2013 (UL L št. 435 z dne 6. 12. 2021, str. 187), zadnjič spremenjene z Uredbo (EU) 2024/1468 Evropskega Parlamenta in Sveta z dne 14. maja 2024 o spremembi uredb (EU) 2021/2115 in (EU) 2021/2116 v zvezi s standardi za dobre kmetijske in okoljske pogoje, shemami za podnebje, okolje in dobrobit živali, spremembami strateških načrtov SKP, pregledom strateških načrtov SKP ter izvzetji iz kontrol in sankcij (UL L št. 2024/1468 z dne 24. 5. 2024), (v nadaljnjem besedilu: Uredba 2021/2116/EU);

– Delegirane uredbe Komisije (EU) 2022/126 z dne 7. decembra 2021 o dopolnitvi Uredbe (EU) 2021/2115 Evropskega parlamenta in Sveta z dodatnimi zahtevami za nekatere vrste intervencij, ki jih države članice določijo v svojih strateških načrtih SKP za obdobje 2023–2027 na podlagi navedene uredbe, ter pravili o deležu za standard dobrih kmetijskih in okoljskih pogojev (DKOP) 1 (UL L št. 20 z dne 31. 1. 2022, str. 52), zadnjič spremenjene s Delegirano uredbo Komisije (EU) 2024/1235 z dne 12. marca 2024 o spremembi Delegirane uredbe Komisije (EU) 2022/126 o dopolnitvi Uredbe (EU) 2021/2115 Evropskega parlamenta in Sveta v zvezi s pravili o deležu za standard dobrih kmetijskih in okoljskih pogojev (DKOP) 1 (UL L št. 2024/1235 z dne 26. 4. 2024), (v nadaljnjem besedilu: Delegirana uredba 2022/126/EU);«.

V šesti alineji se pika nadomesti s podpičjem in doda nova sedma alineja, ki se glasi:

»– Uredbe (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (UL L št. 2024/2509 z dne 26. 9. 2024), (v nadaljnjem besedilu: Uredba 2024/2509/EU).«.

**[2. člen](https://www.uradni-list.si/glasilo-uradni-list-rs/vsebina/2024-01-3551/" \l "2.%C2%A0%C4%8Dlen)**

10. člen se spremeni tako, da se glasi:

**[»10. člen](https://www.uradni-list.si/glasilo-uradni-list-rs/vsebina/2024-01-3551/" \l "%C2%BB10.%C2%A0%C4%8Dlen)**

**[(ohranjanje trajnega travinja)](https://www.uradni-list.si/glasilo-uradni-list-rs/vsebina/2024-01-3551/" \l "(ohranjanje%C2%A0trajnega%C2%A0travinja))**

(1) Ministrstvo za kmetijstvo, gozdarstvo in prehrano v skladu s prvim odstavkom 48. člena Delegirane uredbe 2022/126/EU v strateškem načrtu skupne kmetijske politike 2023 – 2027 določi referenčni delež med površino trajnega travinja in površino vseh kmetijskih zemljišč v uporabi za leto 2018 na ravni Republike Slovenije.

(2) Agencija za vsako leto izračuna razliko med izhodiščnim deležem iz prejšnjega odstavka in vsakoletnim deležem površin trajnega travinja in površin vseh kmetijskih zemljišč v uporabi, ki ga agencija izračuna na podlagi ugotovljenih površin za vsako leto. Če razlika zmanjšanja med izhodiščnim deležem in vsakoletnim deležem presega 5 %, se izvedejo ukrepi v skladu s tretjim odstavkom 48. člena Delegirane uredbe 2022/126/EU.«.

**[3. člen](https://www.uradni-list.si/glasilo-uradni-list-rs/vsebina/2024-01-3551/" \l "3.%C2%A0%C4%8Dlen)**

V 12. členu se v drugem odstavku drugi stavek spremeni tako, da se glasi:

»Podatke o številu goveda, drobnice in prašičev agencija prevzame iz Centralnega registra goveda (v nadaljnjem besedilu: CRG), Centralnega registra drobnice (v nadaljnjem besedilu: CRD) oziroma Centralnega registra prašičev po stanju na dan 1. februar tekočega leta in na štiri reprezentativno izbrane datume tekočega leta, ki jih določi in objavi na svoji spletni strani, vendar ne prej kot dva tedna po njihovi določitvi.«.

Šesti odstavek se spremeni tako, da se glasi:

»(6) Elektronsko izpolnjen ter fizično natisnjen in podpisan obrazec »Oddaja in prejem živinskih gnojil«, ki je del zbirne vloge, na agencijo vloži zavezanec, ki oddaja živinska gnojila drugemu nosilcu kmetijskega gospodarstva (v nadaljnjem besedilu: oddajalec), oziroma zavezanec, ki prejme kompost ali digestat od kompostarne ali bioplinarne. Izjemoma fizično izpolnjen in podpisan obrazec iz Priloge 4 te uredbe ali iz Priloge 3 Uredbe o varstvu voda pred onesnaževanjem z nitrati iz kmetijskih virov (Uradni list RS, št. 113/09, 5/13, 22/15, 12/17 in 44/22 – ZVO-2) pošlje agenciji zavezanec oziroma prejemnik, ki živinska gnojila, kompost ali digestat prejema od oddajalca, ki je zavezanec za izvajanje določb uredbe, ki ureja varstvo voda pred onesnaževanjem z nitrati iz kmetijskih virov, če ta oddajalec ne vlaga zbirne vloge. Obrazec podpišeta tako prejemnik kot oddajalec živinskih gnojil, komposta ali digestata. Obrazec se na agencijo vloži najpozneje do 15. decembra tekočega leta. Podatki iz tega obrazca se upoštevajo pri izpolnjevanju pogojev za posamezne intervencije kmetijske politike za zavezanca, ki oddaja živinska gnojila, in za zavezanca, ki je prejemnik živinskih gnojil.«.

**[4. člen](https://www.uradni-list.si/glasilo-uradni-list-rs/vsebina/2024-01-3551/" \l "4.%C2%A0%C4%8Dlen)**

V 14. členu se četrti odstavek spremeni tako, da se glasi:

»(4) Za namene vrstenja kmetijskih rastlin iz DKOP 7 iz Priloge 1 te uredbe se na ravni kmetijskega gospodarstva upošteva toleranca v obsegu do vključno 50 arov.«.

**[5. člen](https://www.uradni-list.si/glasilo-uradni-list-rs/vsebina/2024-01-3551/" \l "5.%C2%A0%C4%8Dlen)**

V Prilogi 1 se v preglednici OBMOČJE: PODNEBJE IN OKOLJE, GLAVNA ZADEVA: PODNEBNE SPREMEMBE (BLAŽENJE IN PRILAGAJANJE NANJE), DKOP 2: VAROVANJE MOKRIŠČ IN ŠOTIŠČ, v stolpcu SMERNICE, besedilo »MOKR\_SOT« nadomesti z besedilom »DKOP\_2\_MOKR\_SOT«.

V preglednici GLAVNA ZADEVA: VODA, PZR 2: VARSTVO VODA PRED ONESNAŽENJEM Z NITRATI IZ KMETIJSKIH VIROV, v stolpcu ZAHTEVE ZA ZAVEZANCA, se besedilo prvega odstavka zahteve številka 28) spremeni tako, da se glasi: »28) Kmetijsko gospodarstvo, ki oddaja, prodaja ali drugače odstranjuje živinska gnojila ali uporablja kupljena ali zunaj lastnega kmetijskega gospodarstva pridobljena organska gnojila, ima za oddajo, nakup ali prejem organskih gnojil elektronsko ali fizično izpolnjen obrazec iz Priloge 4 te uredbe ali Priloge 3 iz Uredbe o varstvu voda pred onesnaževanjem z nitrati iz kmetijskih virov (Uradni list RS, št. 113/09, 5/13, 22/15, 12/17 in 44/22 – ZVO-2).«.

V preglednici DKOP 4: VZPOSTAVITEV VAROVALNIH PASOV VZDOLŽ VODNIH TOKOV, v stolpcu SMERNICE, se za četrtim odstavkom doda nov odstavek, ki se glasi: »Obstoječi trajni nasadi v varovalnih pasovih se obdelujejo v skladu z zahtevami tega standarda. Novih trajnih nasadov v varovalnih pasovih ni dovoljeno vzpostaviti.«.

V preglednici GLAVNA ZADEVA: TLA (VARSTVO IN KAKOVOST), DKOP 6: MINIMALNA POKRITOST TAL, DA SE PREPREČI GOLA ZEMLJA V OBDOBJIH, KI SO NAJBOLJ OBČUTLJIVA v stolpcu ZAHTEVE ZA ZAVEZANCA se besedilo zahteve številka 42) spremeni tako, da se glasi:

»42) Talna odeja se vzdržuje na vsaj 80 % ornih zemljišč in trajnih nasadov kmetijskega gospodarstva v času od 15. 11. do 15. 2. naslednje leto.

Zagotavlja se pokritost tal z rastlinami, zastirko ali strniščem oziroma nepreorano površino.

V času obvezne pokritosti tal sta dovoljena oranje in priprava tal za setev, če temu takoj sledi tudi setev.

Zahteva ne velja za orna zemljišča, na katerih se pridelujejo krompir, sladkorna pesa, hmelj, jara žita, pivovarski ječmen in naslednje vrste zelenjadnic: cvetača, listnati ohrovt, glavnati ohrovt, brstični ohrovt, blitva, špinača, grah, bob, čebula, česen, solatnice, peteršilj, šparglji, radič, motovilec, sladki komarček, šalotka, por, zimski luk, hren, rabarbara, korenje in zelje.

Ministrstvo bo površine, zasejane ali zasajene z rastlinami, ki so predmet izjeme od tega standarda, spremljalo in po potrebi ustrezno ukrepalo.«.

V stolpcu SMERNICE se peti odstavek spremeni tako, da se glasi:

»Rastline, za katere velja izjema, se vpišejo pod šifro 402 – zelenjadnice in navede se posamezna vrsta rastline, 405 – mešana raba pod 0,1 ha, 400 – zelenjadnice in zelišča pod 0,1 ha, 396 – grah od 0,1 ha, 395 – bob od 0,1 ha, 703 – šparglji, 734 – rabarbara, 019 – sladkorna pesa, 900 – hmelj, 029 – ukorenišče hmelja, jara žita (001 – pšenica (jara), 002 – rž (jara), 003 – pira (jara), 007 – tritikala (jara), 008 – oves (jari), 009 – ječmen (jari), 011 – mešanice žit (jara), 021 – soržica (jara), 025 – trda pšenica (jara), 035 – pšenica horasan (jara)), pivovarski ječmen (009 – ječmen (jari)), ter 020 – krompir pozni in 022 – krompir zgodnji.«.

V preglednici DKOP 7: KOLOBARJENJE NA ORNIH ZEMLJIŠČIH, RAZEN KMETIJSKIH RASTLIN, KI RASTEJO POD VODO, v stolpcu SMERNICE, se v sedmem odstavku za besedo »deteljami,« doda besedilo »inkarnatko, mešanico trav in inkarnatke,«.

Za osmim odstavkom se doda nov deveti odstavek, ki se glasi: »Za površine varovalnih pasov iz standarda DKOP 4, vključno z rastlinami, ki rastejo na teh površinah, velja, da izpolnjujejo zahtevo po menjavi posevka vsako leto na 60 % ornih površin na kmetijskem gospodarstvu.«.

V preglednici GLAVNA ZADEVA: BIOTSKA RAZNOVRSTNOST IN KRAJINA (VARSTVO IN KAKOVOST), PZR 3: OHRANJANJE PROSTO ŽIVEČIH PTIC, v stolpcu ZAHTEVE ZA ZAVEZANCA številka 45) in 46), se za besedilom »Na območjih Natura 2000 – ptice« doda vejica in besedilo »sloj PZR\_3\_N2000\_PTICE,«.

V preglednici PZR 4: OHRANJANJE NARAVNIH HABITATOV TER PROSTO ŽIVEČIH ŽIVALSKIH IN RASTLINSKIH VRST, pri ZAHTEVAH ZA ZAVEZANCA številka 47), 48), 49) in 51), se za besedilom »Natura 2000 – habitati« doda besedilo »sloj PZR\_4\_N2000\_HAB,«.

Pri ZAHTEVI ZA ZAVEZANCA številka 52) se za besedilom »Natura 2000 – habitati« doda vejica in besedilo »sloj PZR\_4\_N2000\_PROTEUS,«.

V preglednici DKOP 8: MINIMALNI DELEŽ NEPROIZVODNIH POVRŠIN, OHRANJANJE KRAJINSKIH ZNAČILNOSTI, OMEJITEV REZANJA MEJIC, OMEJEVANJE TUJERODNIH INVAZIVNIH RASTLINSKIH VRST se prva vrstica z zahtevo številka 53) črta.

Dosedanje zahteve številka 54) do 174) postanejo zahteve številka 53) do 173).

V preglednici DKOP 9: PREPOVED PREUSMERITVE ALI ORANJA TRAJNEGA TRAVINJA, OPREDELJENEGA KOT OKOLJSKO OBČUTLJIVO TRAJNO TRAVINJE, NA OBMOČJIH NATURA 2000, v stolpcu SMERNICE, se za tretjim odstavkom doda nov odstavek, ki se glasi »Okoljsko občutljivo trajno travinje je označeno na sloju DKOP\_9\_OOTT.«.

V preglednici OBMOČJE: JAVNO ZDRAVJE IN ZDRAVJE RASTLIN, GLAVNA ZADEVA: FITOFARMACEVTSKA SREDSTVA, PZR 8: UPORABA, RAVNANJE IN SKLADIŠČENJE FITOFARMACEVTSKIH SREDSTEV, se pri dosedanji zahtevi številka 98, ki je postala zahteva številka 97, besedilo v »(VVO I)« nadomesti z besedilom »(sloj VVO\_I\_DR)«.

**[6. člen](https://www.uradni-list.si/glasilo-uradni-list-rs/vsebina/2024-01-3551/" \l "6.%C2%A0%C4%8Dlen)**

V Prilogi 3 PREGLEDNICI DOLOČANJA STOPNJE KRŠITVE IN ODSTOTKA ZNIŽANJA PRI UGOTOVLJENIH NAMERNIH KRŠITVAH se Preglednica 2: Določanje stopnje kršitve in odstotka znižanja v primeru ugotovljene namerne kršitve iz ponovljivosti nadomesti z novo preglednico:

»Preglednica 2: Določanje stopnje kršitve in odstotka znižanja v primeru ugotovljene namerne kršitve iz ponovljivosti.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Namernost** | **Obseg** | **Resnost** | **Stalnost** | **Stopnja kršitve** | **Odstotek znižanja plačil** | | | |
| **1. ugotovljena NAMERNA**  **(2. PONOVITEV)** | **2. ugotovljena NAMERNA**  **(3. PONOVITEV)** | **3. ugotovljena NAMERNA**  **(4. PONOVITEV)** | **4. ugotovljena NAMERNA\***  **(5. PONOVITEV)** |
| namerno | vpliv kršitve le na KMG | mala | popravljiva | LAŽJA KRŠITEV | 15 % | 20 % | 30 % | 40 % |
| trajna | SREDNJA KRŠITEV | 20 % | 30 % | 40 % | 50 % |
| srednja | popravljiva | SREDNJA KRŠITEV | 20 % | 30 % | 40 % | 50 % |
| trajna | SREDNJA KRŠITEV | 20 % | 30 % | 40 % | 50 % |
| velika | popravljiva | SREDNJA KRŠITEV | 20 % | 30 % | 40 % | 50 % |
| trajna | TEŽJA KRŠITEV | 25 % | 40 % | 50 % | 80 % |
| hujša | trajna | HUJŠA KRŠITEV | 50 % | 90 % | 100 % | 100 % |
| vpliv kršitve tudi izven KMG | mala | popravljiva | LAŽJA KRŠITEV | 15 % | 20 % | 25 % | 40 % |
| trajna | SREDNJA KRŠITEV | 20 % | 30 % | 40 % | 50 % |
| srednja | popravljiva | SREDNJA KRŠITEV | 20 % | 30 % | 40 % | 50 % |
| trajna | TEŽJA KRŠITEV | 25 % | 30 % | 50 % | 90 % |
| velika | popravljiva | TEŽJA KRŠITEV | 25 % | 30 % | 50 % | 90 % |
| trajna | TEŽJA KRŠITEV | 25 % | 30 % | 50 % | 90 % |
| hujša | trajna | HUJŠA KRŠITEV | 50 % | 90 % | 100 % | 100 % |

\* Petič ugotovljena in vsaka naslednja ponovitev namerne kršitve se sankcionira s 100-odstotnim znižanjem plačil.«.

**[PREHODNA IN KONČNA DOLOČBA](https://www.uradni-list.si/glasilo-uradni-list-rs/vsebina/2024-01-3551/" \l "PREHODNA%C2%A0IN%C2%A0KON%C4%8CNA%C2%A0DOLO%C4%8CBA)**

**[7. člen](https://www.uradni-list.si/glasilo-uradni-list-rs/vsebina/2024-01-3551/" \l "7.%C2%A0%C4%8Dlen)**

**[(prehodna določba)](https://www.uradni-list.si/glasilo-uradni-list-rs/vsebina/2024-01-3551/" \l "(prehodna%C2%A0dolo%C4%8Dba))**

Postopki, začeti na podlagi Uredbe o pravilih pogojenosti (Uradni list RS, št. 2/24 in 30/24), se končajo v skladu s to uredbo.

**[8. člen](https://www.uradni-list.si/glasilo-uradni-list-rs/vsebina/2024-01-3551/" \l "8.%C2%A0%C4%8Dlen)**

**[(končna določba)](https://www.uradni-list.si/glasilo-uradni-list-rs/vsebina/2024-01-3551/" \l "(kon%C4%8Dna%C2%A0dolo%C4%8Dba))**

Ta uredba začne veljati naslednji dan po objavi v Uradnem listu Republike Slovenije.

Št. 00704-385/2024

Ljubljana, dne 18. decembra 2024

EVA 2024-2330-0129

Vlada Republike Slovenije

**dr. Robert Golob**

predsednik